
Anexa 
la HCL nr. 74 din 30 august 2022
R E G U L A M E N T

privind prestarea de către contravenienţi de activităţi în

folosul comunităţii

CAPITOLUL I. Dispoziţii generale

Art.1 Dispoziţiile prezentului regulament se aplică tuturor contravenienţilor, persoane fizice, cu domiciliul pe raza comunei Mărăcineni, pentru care instanţa de judecată a dispus prestarea unei activităţi în folosul comunităţii, ţinând seama de
aptitudinile fizice şi psihice, precum şi de nivelul pregătirii profesionale, de la caz la caz.

Art.2 La stabilirea conţinutului activităţii în folosul comunităţii aplicate de către instanţa de judecată care urmează să fie prestată de către contravenient se va avea în vedere pregătirea profesională şi starea sănătăţii acestuia, fiind exceptată prestarea de activități în locuri cu grad ridicat de risc în prestarea activității sau care, prin natura lor, pot pricinui suferinţe fizice sau pot produce daune sănătăţii

persoanei.

CAPITOLUL II –Domeniile în care se poate presta activității în folosul

comunității

Art.3. Activitatea în folosul comunităţii se va presta sub indrumarea viceprimarului comunei Mărăcineni, judetul Argeș, sau de altă persoană împuternicită de către primar prin dispoziție, cu sprijinul poliției locale a comunei Mărăcineni,după cum urmează:

1.Activităţi de curăţenie şi întreţinere spaţii verzi în incinta şcolilor , grădiniţă,Centrul de zi pentru copii, primărie,dispensarul Argeșelu  şi în jurul acestora;

2.Lucrări de întreţinere şi curăţenie la clubul sportiv  și sali de sport;

3.Adunarea hartiilor la şcoli , primărie, grădiniță,Centrul de zi pentru copii,Dispensarul Argeșelu;

4.Decolmatarea şanturilor, rigolelor şi canalelor de preluare a apelor pluviale din domeniul public si privat al  comunei Mărăcineni;

5.Lucrări de întreţinere a acostamentului pe lungimea drumului național ,drumurilor comunale şi judeţene, aflate pe raza comunei Mărăcineni;

6.Plantarea florilor, săpat şi udat plante ornamentale, săpat cu casma pentru plantat flori, plivit flori, măturat alei din parcuri, văruit pomi şi borduri, vopsit bănci, garduri  sau coşuri de gunoi.

7.Lucrări de salubrizare, colectarea selectivă a gunoiului, de pe străzile comunale,peturi, mase plastice, cartoane, hârtii.

CAPITOLUL III Executarea sancțiunii contravenționale a prestării unei

activități în folosul comunității. Drepturi și obligații.
Art.4. Prestarea unei activităţi în folosul comunităţii se dispune de cătreprimar în executarea mandatului emis şi comunicat de instanţa de judecată împreună cu dispozitivul hotărârii. Primarul imputerniceste viceprimarul sau o persoană numită din aparatul de specialitate cu supravegherea executarii activitatii respective de catre contravenient.

Art.5. Contravenienţii obligaţi la prestarea unei activităţi în folosul comunităţii prin mandatele de executare vor fi invitaţi la sediul Primariei comunei Mărăcineni, judetul Argeș, în vederea executării mandatului.

Art.6. (1) În executarea mandatului, primarul comunei Mărăcineni, stabileşte de

îndată, conţinutul activităţii ce urmează să fie prestată de către contravenient ,condiţiile în care acesta execută sancţiunea, precum şi programul de lucru.

(2) Identificarea locaţiilor de desfăşurare a activităţilor precum şi evaluarea calitativă a lucrărilor efectuate se vor efectua de către viceprimarul comuneisau

persoana delegată.

(3) Contravenientul va semna un angajament prin care va lua cunoştinţă despre

conţinutul mandatului precum şi de programul de lucru în vederea executării numărului de ore de muncă în folosul comunităţii stabilit de către instanţa de judecată.

(4)Viceprimarul comunei sau persoana delegată din aparatul de specialitate are

obligaţia să comunice Primarului comunei situaţiile aparute pe parcursul efectuării muncii de căre contravenienţi precum şi confirmarea executării mandatului.

Art.7. (1) Viceprimarul comunei sau persoana delegată din aparatul de specialitate, va efectua instructajul individual privind securitatea şi sănătatea în

muncă şi P.S.I. şi va ţine evidenţa orelor de muncă prestate.

(2) Uneltele şi echipamentul de protecţie necesare în vederea desfăşurării activităţilor, va fi asigurată de către contravenient .

Art.8. (1) Sancţiunea prestării unei activităţi în folosul comunităţii se execută , pe o durată cuprinsă între 50 de ore şi 300 de ore, de maximum 3 ore/zi,iar în zilele nelucrătoare 6-8 ore/zi, în condiţiile în care este posibilă supravegherea

activităţii contravenientului.

(2) În cazul în care contravenientul are posibilitatea să execute sancţiunea în fiecare zi din cursul săptămânii, cu asigurarea supravegherii activităţii acestuia,

durata maximă de lucru nu poate depăşi 8 ore/zi.

Art.9. Supravegherea executării sancţiunii prestării unei activităţi în folosul comunităţii se asigură prin persoane împuternicite în acest sens.

Art.10. Primarul comunei Mărăcineni prin viceprimarul comunei sau prin persoana delegată va comunica instanţei emitente a mandatului de executare a sancţiunii prestării unei activităţi în folosul comunităţii data începerii executării, întreruperea executării sau / şi refuzul de a executa mandatul.

Art.11. (1) În cazul neprezentării de trei ori succesiv, nemotivat a persoanei obligate a executa sancţiunea prestării unei activităţi în folosul comunităţii se
consideră întreruptă executarea sancţiunii şi se va comunica în scris judecătoriei.

(2) Se consideră absenţă motivată, aceea întemeiată pe considerente medicale şi

justificată cu acte doveditoare.

Art.12. Viceprimarul comunei sau persoana desemnata va păstra evidenţa mandatelor executate, a celor aflate în executare precum şi a celor neexecutate.

CAPITOLUL IV. Executarea sancțiunii contravenționale a prestării unei

activități în folosul comunității în cazul minorului

Art.13. Prestarea de activităţi în folosul comunităţii poate fi efectuată de către minorii cu vârsta cuprinsă între 16 şi 18 ani.

Art.14.(1) Minorul nu poate fi obligat la prestarea unei activităţi care comportă riscuri sau este susceptibilă să îi afecteze educaţia ori să îi dăuneze sănătăţii sau dezvoltării sale fizice, mentale, spirituale, morale sau sociale.

(2) Dispoziţiile art. 6 şi 7 se aplică în mod corespunzător.

Art.15.(1) Sancţiunea prestării unei activităţi în folosul comunităţii se execută după programul şcolar al contravenientului, maxim 3 ore/zi, iar în zilele nelucrătoare 6 ore/zi, în condiţiile în care este posibilă supravegherea activităţii

contravenientului.

(2) În cazul în care contravenientul minor are posibilitatea să execute sancţiunea în fiecare zi din cursul săptămânii, cu asigurarea corespunzătoare a supravegherii acestuia, durata maximă de lucru nu poate depăşi 6 ore/zi.

CAPITOLUL V. Sancțiuni

Art.16. Primarul comunei Mărăcineni, prin intermediul viceprimarului sau persoanei împuternicite poate cere instanţei de judecată înlocuirea sancţiunii cu

aceea a amenzii, în cazul în care contravenientul cu rea voinţă nu se prezintă în

vederea executării sancţiunii, în condiţiile art. 21 din O.U. nr. 55/2002 actualizată.

CAPITOLUL VI. Dispoziţii finale

Art. 17. Prestarea activităţii în folosul comunităţii se va desfăşura cu respectarea legislaţiei privind protecţia muncii şi P.S.I.

Art. 18. Dacă până la punerea în executare a mandatului de executare a sancţiunii prestării unei activităţi în folosul comunităţii sau dacă în timpul executării sancţiunii prestării unei activităţi în folosul comunităţii intervine o hotărâre definitivă de condamnare la o pedeapsă privativă de libertate, cu executare, sancţiunea contravenţională nu se mai execută.

Art. 19. In completarea prezentului regulament se aplica prevederile O.G.nr. 55/2002 privind regimul juridic al sanctiunii prestarii unei activitati in folosul

comunitatii.

